Жалба, подадена на 4 февруари 2025 г. — LTV Leuchten & Lampen/EUIPO — XAL (Осветителни тела)
(Дело T-82/25)
Език на жалбата: немски
Страни
Жалбоподател: LTV Leuchten & Lampen Vertriebs GmbH (Брун ам Гебирге, Австрия) (представител: C. Pilz, Rechtsanwalt)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: XAL GmbH (Грац, Австрия)
Данни за производството пред EUIPO
Притежател на спорния промишлен дизайн: другата страна в производството пред апелативния състав
Спорен промишлен дизайн: промишлен дизайн на Общността (Осветителни тела) — промишлен дизайн на Общността № 1 098 511-0001
Производство пред EUIPO: производство по обявяване на недействителност
Обжалвано решение: решение на трети апелативен състав на EUIPO от 9 декември 2024 г. по преписка R 1845/2023-3
Искания
Жалбоподателят моли Общия съд:
да измени обжалваното решение в такъв смисъл, че жалбата по административен ред на жалбоподателя пред Общия съд да бъде уважена и, чрез изменение на решението на отдела по отмяна на EUIPO от 7 юли 2023 г. (производство по обявяване на недействителност № ICD 119 618), промишлен дизайн на Общността № 1 098 511-0001 да бъде обявен за недействителен в съответствие с исканията на подалия жалба по административен ред (лицето, подало искане за обявяване на недействителност),
или, при условията на евентуалност,
да отмени обжалваното решение и да задължи апелативния състав на EUIPO да се произнесе по същество след съответни допълнителни процесуални действия,
на основание член 134, параграф 1 от Процедурния правилник да осъди EUIPO да заплати направените от нея съдебни разноски и всички възстановими разноски, възникнали за жалбоподателя в настоящото производство и в производството пред апелативния състав.
Изложени основания
Нарушение на съществени процесуални правила,
Нарушение на член 6 от Регламент (ЕО) № 6/2002 на Съвета,
Злоупотреба с правомощия.
____________